PATVIRTINTA

 Vilniaus rajono savivaldybės

 Administracijos direktoriaus

 2024 m. balandžio 16 d.

 įsakymu Nr. A27(1)-419

 Priedas Nr. 10

**Vilniaus rajono savivaldybės administracijos Medininkų seniūnijos**

**2024 m. veiklos planas**

1. **Vilniaus rajono savivaldybės administracijos Medininkų seniūnijos aplinka.**

1.1. Seniūnijos plotas, miestelių, kaimų trumpa charakteristika.

Medininkų seniūnija yra įsikūrusi į rytus nuo Vilniaus abiejose magistralės Vilnius-Minskas pusėse. Turi 9 km bendros sienos su Baltarusija.

Plotas: 6 295,5 ha, iš jų 5 001 ha užima žemės ūkio naudmenos, 1 080 ha – miškai, 4,2 ha vandenys ir kitos paskirties plotai.

Seniūnijos centras – Medininkų k. Seniūnijoje yra 37 kaimai, didesni iš jų: Padvarionių k., Slabados k., Pilkapių k.

 1.2. Seniūnijos gyventojai (einamųjų metų sausio 1 d. duomenimis).

Gyventojų registro tarnybos 2024-01-01 duomenimis seniūnijos teritorijoje gyvena 1100 gyventojų.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 779 |
| Pensinio amžiaus | 201 |
| Vienišų asmenų |  12 |
| Vienišų nusenusių |  10 |
| Daugiau nei 65 m. amžiaus | 190 |
| Suaugusiųjų neįgaliųjų |  87 |
| Vaikų su negalia iki 18 m. |  3 |
| Darbingo amžiaus neįgaliųjų | 70 |
| Socialinę atskirtį patiriančios šeimos |  5 |

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Seniūnijos gyvenamosios vietovės suskirstytos į seniūnaitijas ir išrinkti kiekvienos seniūnaitijos seniūnaičiai:

**Laibiškių seniūnaitija (**Baušiškių k., Bielazariškių k., Didžiųjų Laibiškių k., Jociūnų k., Kalvių k., Klinkų k., Laibiškių k., Lazankos k., Makutiškių k., Mažųjų Katutiškių k**.,** Naujadvario k., Pakalnės k., Pikčiūnų k., Slabados k., Šutinių k., Šalkiškių k., Vaitkiškių k.) - seniūnaitis Ivan Veršalovič (išrinktas 2023-10-09);

**Medininkų seniūnaitija** (Medininkų k. - Pilies g., Medaus g., Juozapinės g., Gėlių g., Sodų g., Mokyklos g., Šv. Kazimiero g., Šiaurinė g.) - seniūnaitis Genadij Ancukevič (išrinktas 2023-10-11);

**Padvarionių seniūnaitija (**Alaburdiškių vs., Andreliškių vs., Bajorų k., Beržytės k., Dainavos k., Juozapinės k., Keipūnų k., Padvarionių k., Paalaburdiškių vs., Šakiškių k., Tarpučių k., Varniškių k.) - seniūnaitė Kristina Dolegovska (išrinkta 2023-10-10);

**Pilkapių seniūnaitija (** Bikiškės k, Dvarčių k., Kuosinės III k., Kuosinės II k., Kuosinės I k., Medininkų k. (Pasieniečių g., Kalinausko g., Pranciškonų g.), Pilkapių k., Slabadkos k.) - seniūnaitė Karolina Baraškevič (išrinkta 2023-10-12).

Seniūnijos teritorijoje veikia Medininkų bendruomenė.

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje veikia Medininkų Šv. Kazimiero gimnazija kurioje mokosi 23 moksleiviai, mokykloje dėstoma lenkų kalba, taip pat yra Medininkų gimnazijos ikimokyklinio ugdymo skyrius, kurį lanko 17 vaikų ir yra sudarytos lenkų bei lietuvių ugdoma kalba grupės.

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Medininkų seniūnijoje yra Rudaminos daugiafunkcinio kultūros centro Medininkų skyrius, biblioteka (knygų fondas – 9083, skaitytojų -126), Švč. Trejybės ir Šv. Kazimiero bažnyčia, Medininkų bendrosios praktikos gydytojo kabinetas.

* 1. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra penkios kapinės – Bielazariškių k. (0,08 ha) nevykdomas laidojimas, Slabados k. (0,12 ha) nevykdomas laidojimas, Laibiškių k. (0,40 ha) nevykdomas laidojimas, Keipūnų k. (0,05 ha) vykdomas laidojimas, Medininkų k. (3,24 ha) vykdomas laidojimas.

Medininkų kaime yra Medininkų pilis ir pilies muziejus, Marmuriniai kryžiai 1991 m. liepos 31 d. Medininkų žudynėse nužudytų muitininkų atminimui bei Medininkų botaninis draustinis.

Aukščiausia Lietuvos vieta – Aukštojo kalva, esanti Juozapinės kaime Juozapinės geomorfologiniame draustinyje. Kalvos aukštis siekia 293,84 metrus virš Baltijos jūros lygio. Visai šalia šios kalvos yra Juozapinės kalnas (292,83 m), ant Juozapinės kalno stovi Paminklinis akmuo Lietuvos karaliui Mindaugui.

 1.7. Seniūnijos teritorijoje esančios įmonės (veiklos pobūdis, darbuotojų sk.).

Medininkų k. veikia įmonė G. Tankeliun „Hegvita“ - veiklos sritis: žemės ūkio technika, logistikos paslaugos, transporto paslaugos, UAB „Trumtransa“ - teikianti logistikos paslaugos, automobilių prekyba, transporto paslaugos, UAB „VESTIMENTA“ – buitine chemija, drabužių mažmeninė prekyba specializuotuose parduotuvėse, UAB „Durga“ veiklos sritis: tarpininkavimo muitinėje paslaugos, Vilniaus teritorinės muitinės Medininkų kelio postas, Pasieniečių mokykla. Bajorų kaime yra Padvarionių užkarda.

Medininkų kaime veikia dvi parduotuvės ir dvi kavinės.

1. **Vilniaus rajono savivaldybės administracijos Medininkų seniūnijos vidinė struktūra, valdomi ištekliai.**

 2.1. Medininkų seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Medininkų seniūnija siekia: aktyvinti kultūrinį, sportinį, turistinį bei dvasinį gyvenimą; saugoti ir puoselėti dvasines, istorines vertybes, krašto tradicijas; telkti bendruomenę bendroms akcijoms, renginiams, šventėms; mažinti seniūnijos gyventojų socialinę atskirtį.

 2.2. Seniūnijos vidinė struktūra (darbuotojų skaičius, pareigos).

Medininkų seniūnijos vidinė struktūra: seniūnas, vyriausiasis raštvedys, vyresnysis finansininkas, vyresnysis specialistas (žemės ūkio specialistas), vyresnysis specialistas, specialistas, valytojas, kapinių prižiūrėtojas, kiemsargis (3 etatai), kūrikas (2 etatai). Seniūnijos darbuotojai yra pasirašytinai susipažinę su: seniūnijos veiklos nuostatais, savo pareigybės aprašymais, patvirtintomis savivaldybės administracijos darbo tvarkos taisyklėmis, kurių tikslas – užtikrinti geresnį darbo organizavimą, racionalų darbo laiko naudojimą bei darbo drausmę.

 2.3. Seniūnijos turtas apskaitomas seniūnijos balanse (apskaitomos lėšos).

Seniūnijos ilgalaikis turtas 2 009 932,86 Eur.

 2.4. Užimtumo didinimo programa (lėšos, įdarbinta žmonių, veikla).

Laikino pobūdžio seniūnijos teritorijos tvarkymo darbams atlikti numatyta įdarbinti 1 žmogų.

1. **Vilniaus rajono savivaldybės administracijos Medininkų seniūnijos misija, vizija.**

 3.1. Seniūnijos misija.

Tenkinant Vilniaus rajono savivaldybės administracijos Medininkų seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

 3.2. Seniūnijos vizija.

Vilniaus rajono savivaldybės administracijos Medininkų seniūnija - tai Vilniaus rajono dalis, turtinga natūralios ir sveikos gamtos išteklių. Čia sutelkti draugiški bendruomenės nariai gyvena, dirba ir kuria patogioje ir saugioje aplinkoje. Rūpintis seniūnijos ir gyventojų gerove, numatoma kurti saugią ir patogią gyvenamąją aplinką.

 3.3. Einamųjų metų seniūnijos metinio veiklos plano tikslai.

1. Vietinės reikšmės kelių ir gatvių profiliavimas, remonto ir priežiūros darbai:
* Padvarionių k., Padvarionių g. - asfaltbetonio dangos įrengimas (nauja danga);
* VL9531 Daržininkų g., Slabados k. - kelio su žvyro danga remontas;
* VL2140 Skarvadiškės-Batviniškės-Paalaburdiškės-Alaburdiškės - kelio su žvyro danga remontas;
* VL3528 Klinkos-Jociūnai-Bielazariškės-Pikčiūnai - kelio su žvyro danga remontas;
* VL3569 Privažiuojamasis kelias prie Bielazariškių k. nuo kelio VL3528 - kelio su žvyro danga remontas;
* VL3502 Privažiuojamasis kelias prie kelio 5258 Medininkai-Rukainiai-Skaidiškės - kelio su žvyro danga remontas;
* VL3561 Privažiuojamasis kelias prie miško nuo kelio VL3503 - kelio su žvyro danga remontas;
* VL3508 Privažiuojamasis kelias prie sodybos nuo gatvės VL9506 Juozapinės g. - kelio su žvyro danga remontas.
1. Viešųjų erdvių priežiūra ir teritorijos tvarkymas;
2. Avarinių medžių išpjovimo ir genėjimo darbai;
3. Medininkų k. Juozapinės g. atkarpos, Medaus g. atkarpos – gatvių apšvietimo įrengimas;
4. Medininkų k. Mokyklos g . ir J. Lukoševičiaus g. atkarpos – gatvių apšvietimo įrengimas.
5. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

KPPP planuojamas lėšų poreikis yra 83000 eurų. Planuojamas seniūnijai priklausančio kelio atkarpos asfaltavimas: Padvarionių k., Padvarionių g.

 4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Vietos bendruomenių savivaldos programos lėšų poreikis neplanuojamas.

 4.3. Iš savivaldybės biudžeto skirtos lėšos įsiskolinimams dengti.

Seniūnija įsiskolinimų neturi.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos** **lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa (03)**  |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Medininkų k., Pilkapių k., Padvarionių k., Laibiškių k., Dainavos k., Šakiškių k., Kuosinės I k., Kuosinės III k., Slabadkos k.,Slabados k., Bajorų k., Klinkų k., Keipūnų k., Šutinių k., Šalkiškių k., Dvarčių k.Naujadvario k.Vaitkiškių k.  | 90.0 |  |  | 90.0 |  | 90.0 |  |
| **Valdymo programa (04)**  |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas Savivaldybės funkcijų vykdymui** |
| 04 | 01 | 01 | 04 | Seniūnijų darbo organizavimas | Vykdoma nuolat | 187,6 |  | 0.5 | 188,1 |  | 188,1 |  |
| 04. | 01. | 01. | 04 | Žemės ūkio funkcijų vykdymas | Vykdoma nuolat | 28,4 |  |  | 28,4 |  | 28,4 |  |
| **Programos pavadinimas Saugios ir švarios gyvenamosios aplinkos kūrimo programa (05)** |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 02 | **Palaikyti rajone švarią aplinką** |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Vykdoma nuolat | 2.0 |  |  | 2.0 |  | 2.0 |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Vykdoma nuolat | 235,2 |  |  | 235,2 |  | 235,2 |  |
| **Programos pavadinimas Socialinės atskirties mažinimo programa (08)** |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą** |
| 08 | 01 | 01 | 01 | Piniginės socialinės paramos teikimas, išmokant pašalpas ir kompensacijas | Vykdoma nuolat | 30,9 |  |  | 30,9 |  | 30,9 |  |

 Seniūnė Renata Bogdanovič

 Vyresnioji finansininkė Teresa Švaikovska